**378/2016.(XII.15.) Kgy. sz. határozat**

1./ A Közgyűlés a napirenddel összefüggésben az alábbi képviselői indítványokat nem támogatta:

- a sportkoncepció tervezete nyilvános ülés végén történő napirendre vételére vonatkozó indítvány;

- az uszoda beruházást követően az ingatlan tulajdonviszonyaira vonatkozó előterjesztés napirendre vételére vonatkozó indítvány;

- az ASP rendszerrel kapcsolatos tájékoztató napirendre vételére vonatkozó indítvány;

- a „Beszámoló az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről” című előterjesztés ülés elején történő tárgyalására vonatkozó indítvány;

- a Kőszegi u. 23. szám alatti ingatlan elővásárlási jogával kapcsolatos tájékoztató napirendre vételére vonatkozó indítvány;

- a STYL helyzetével kapcsolatos tájékoztató zárt ülés keretében történő napirendre vételére vonatkozó indítvány;

- a város felszíni vízgazdálkodási tervének elkészíttetésére vonatkozó indítvány napirendre vétele;

- a Polgármesteri Hivatal dolgozói bérrendezésére vonatkozó indítvány napirendre vétele;

- a Savaria Szimfonikus Zenekar volt igazgatója tevékenységével kapcsolatos ügyek vizsgálatára ideiglenes bizottság felállítására vonatkozó indítvány napirendre vétele;

- a „Javaslat a szombathelyi labdarúgó stadion és sportcsarnok üzemeltetési koncepciójának megtárgyalására” című előterjesztés nyilvános ülésen történő tárgyalására vonatkozó javaslat;

- a FALCO Zrt hatásterülete kisvárosi lakóterületbe sorolására vonatkozó elvi döntés meghozatalára vonatkozó indítvány.

2./ A Közgyűlés úgy határozott, hogy a „Javaslat a Savaria Megyei Hatókörű Városi Múzeum pályázatához kapcsolódó döntés meghozatalára” című előterjesztést leveszi napirendjéről.

3./ A Közgyűlés úgy határozott, hogy a Savaria Szimfonikus Zenekar volt igazgatója tevékenységével kapcsolatos szóbeli tájékoztatást a nyilvános ülés végén tárgyalja.

**Felelős:** Dr. Puskás Tivadar polgármester

**Határidő:** azonnal